**Jacob Julius Garfinkle**, nado en Nova York o 4 de marzo de 1913 e finado na mesma cidade o 21 de maio de 1952 foi un actor estadounidense, coñecido como **John Garfield**.

Traxectoria
-----------

Naceu nun pequeno piso de Manhattan, fillo de dous inmigrantes rusos xudeus e medrou no Yiddish Theater District. A súa nai nunca se recuperou do embarazo do seu irmán máis novo e morreu cando Garfield tiña sete anos. Os dous irmáns foron vivir con varios parentes, todos eles pobres. Eses anos pasou moito tempo nas rúas.

O seu pai volveu casar e mudouse a West Bronx onde Garfield se uniu a varias bandas, converténdose nun líder. Nesa época a xente descubriu a súa capacidade para a mímica. Foi enviado a unha escola para rapaces difíciles e baixo a guía do director Angelo Patri comezou a asistir a clases coa mestra Margaret O'Ryan, quen descubriu o seu talento natural para a interpretación.

Co apoio de Patri e O’Ryan comezou a actuar en obras de The Heckscher Foundation for Children. Entrou logo no American Laboratory Theater, que introduciu nos Estados Unidos o método de Stanislavsky, onde traballou pintando e construíndo escenarios. Tras un tempo que pasou vagabundeando polo país (Preston Sturges concibiu o filme *Sullivan's Travels* tras escoitar a historia de Garfield) debutou en Broadway en 1932 e entrou a formar parte do grupo teatral chamado "the Group ".

En 1938 debutou no cinema no filme *Four Daughters*, de Michael Curtiz, que lle valeu unha candidatura ao Oscar ao mellor actor secundario. O éxito fixo que Warner Bros. ampliase o seu contrato a sete anos. Porén, pouco despois tivo problemas co estudio porque lles esixía guións de calidade e acabou con suspensións, rexeitamento de papeis asignados e sen cobrar.

Durante a segunda guerra mundial tentou entrar no exército, pero foi rexeitado por problemas cardíacos e dedicouse a axudar no país, abrindo, con Bette Davis o Hollywood Canteen, club de comidas e diversión para os militares. Tamén viaxou entretendo as tropas e vendendo bonos de guerra, ademais de protagonizar filmes patrióticos como *Destination Tokyo*.

En 1946, cando expirou o seu contrato coa Warner, Garfield decidiu non renovalo e crear a súa propia produtora independente, sendo unha das primeiras estrelas en facelo.

Involucrado durante tempo en políticas liberais, foi investigado durante as décadas de 1940 e 1950. Cando foi chamado a declarar polo House Un-American Activities Committee, negouse a dar nomes de membros do partido comunista. Garfield tivo que abandonar o cinema por falta de traballo e volveu a Broadway en 1952.

O 20 de maio, malia os consellos do seu médico xogou varios enérxicos sets ao tenis e saíu cear, sentíndose enfermo de súpeto. Ao día seguinte apareceu morto. Probablemente os seus problemas de corazón foran agravados polo estrés de verse na lista negra. O seu funeral foi o maior na cidade de Nova York desde o de Rodolfo Valentino, con máis de dez mil persoas nas rúas.

Filmografía
-----------

* *Four Daughters* (1938)
* *Four Wives* (1939)
* *Fixéronme un criminal* (1939)
* *Blackwell's Island* (1939)
* *Juarez* (1939)
* *Daughters Courageous* (1939)
* *Dust Be My Destiny* (1939)
* *Castle on the Hudson* (1940)
* *Saturday's Children* (1940)
* *Flowing Gold* (1940)
* *East of the River* (1940)
* *The Sea Wolf* (1941)
* *Out of the Fog* (1941)
* *Dangerously They Live* (1941)
* *Tortilla Flat* (1942)
* *Air Force* (1943)
* *The Fallen Sparrow* (1943)
* *Thank Your Lucky Stars* (1943)
* *Destination Tokyo* (1943)
* *Between Two Worlds* (1944)
* *Hollywood Canteen* (1944)
* *Pride of the Marines* (1945)
* *The Postman Always Rings Twice* (1946)
* *Nobody Lives Forever* (1946)
* *Humoresque* (1946)
* *Corpo e alma* (1947)
* *Gentleman's Agreement* (1947)
* *Force of Evil* (1948)
* *We Were Strangers* (1949)
* *Jigsaw* (1949)
* *Under My Skin* (1950)
* *The Breaking Point* (1950)
* *He Ran All the Way* (1951)

Notas
-----

1. ↑  Nott, Robert (2003). Hal Leonard Corporation, ed. *He Ran All the Way: The Life of John Garfield*. Consultado o 10 de marzo de 2013.
2. 1 2  Swindell, Larry (1975). William Morrow and Company, ed. *Body and Soul*. Nova York. p. 6. ISBN 0-688-02907-8.
3. ↑  Nott, Robert (2003). Limelight Editions, ed. *He Ran All the Way: The Life of John Garfield*. Nova York. ISBN 0-87910-985-8.
4. ↑  Pechter, W. (Primavera de 1962). "Abraham Polonsky and 'Force of Evil'". *Film Quarterly* **15** (3): 53.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***John Garfield Modificar a ligazón no Wikidata*** |

### Bibliografía

* Morris, George (1977). Jove Publications, ed. *John Garfield*. Nova York. ISBN 0-15-646250-8.
* McGrath, Patrick J. (2006). McFarland & Co. Inc. ed. *John Garfield: The Illustrated Career in Films And on Stage*. North Carolina. p. 273. ISBN 978-0-7864-2848-9.

### Ligazóns externas

* 

* John Garfield na IMDb *(en inglés)*.
* John Garfield – The first Rebel Arquivado 05 de xaneiro de 2016 en Wayback Machine.
* "The Jewish Brando", Tablet Magazine

|  |  |
| --- | --- |
| Control de autoridades | 
* Wd: Q367053
* WorldCat
* VIAF: 76516960
* Allmovie: p187968
* AlloCiné: 227
* BNE: XX1167561
* BNF: 14048135d
* DeutscheBio: 106195644X
* Discogs: 2095793
* EBID: ID
* FAST: 4704
* Filmportal: ID
* GND: 11912307X
* IBDB: 41788
* IMDb: nm0002092
* ISNI: 0000000121024958
* LCCN: n50015183
* NKC: xx0171361
* NNDB: 000043504
* SNAC: w6r04ckb
* SUDOC: 05034496X
* TMDb: 81970
* WikiTree: Garfinkle-52

 |